ᱯᱷᱩᱱᱴᱥᱚᱞᱤᱝ

ᱯᱷᱩᱱᱴᱥᱚᱞᱤᱝ (ᱡᱚᱝᱠᱷᱟ ᱺ ཕུན་ཚོགས་གླིང་) ᱵᱷᱩᱴᱟᱱ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱫᱚ ᱵᱷᱩᱴᱟᱱ ᱟᱨ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱵᱚᱰᱟᱨ ᱟᱨᱮ ᱨᱮ ᱢᱮᱱᱟᱜᱟᱼᱟ ᱾ ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱥᱚᱦᱚᱨ ᱟᱨ ᱫᱤᱥᱚᱢ ᱨᱮᱱᱟᱜ ᱵᱮᱯᱟᱨᱼᱵᱟᱱᱤᱡᱽ ᱛᱟᱞᱢᱟ ᱠᱟᱱᱟ ᱾ ᱯᱷᱩᱱᱴᱥᱚᱞᱤᱝ ᱥᱚᱦᱚᱨ ᱦᱚᱛᱮᱛᱮ ᱜᱮ ᱵᱷᱩᱴᱟᱱ ᱥᱟᱶ ᱥᱤᱧᱚᱛ ᱨᱮᱱᱟᱜ ᱡᱟᱹᱥᱛᱤ ᱜᱟᱱ ᱵᱮᱯᱟᱨ ᱦᱩᱭᱩᱜᱼᱟ ᱾ ᱢᱤᱫ ᱚᱠᱛᱚ ᱱᱚᱣᱟ ᱥᱚᱦᱚᱨ ᱨᱮᱜᱮ ᱵᱷᱩᱴᱟᱱ ᱨᱮᱱᱟᱜ ᱨᱤᱡᱟᱨᱵᱷ ᱵᱮᱝᱠ ᱛᱟᱦᱮ ᱠᱟᱱᱟ, ᱛᱚᱭᱚᱢ ᱛᱮ ᱱᱚᱣᱟ ᱫᱚ ᱛᱷᱤᱢᱯᱩ ᱥᱚᱦᱚᱨ ᱨᱮ ᱠᱚ ᱤᱪᱟᱹᱨ ᱠᱮᱫᱟ ᱾ ᱯᱷᱩᱱᱴᱥᱚᱞᱤᱝ ᱥᱚᱦᱚᱨ ᱫᱚ ᱵᱷᱩᱴᱟᱱ ᱨᱮᱱᱟᱜ ᱵᱚᱞᱚᱜ ᱫᱩᱣᱟᱹᱨ ᱦᱚᱠᱚ ᱢᱮᱛᱟᱜᱼᱟ ᱾ ᱯᱷᱩᱱᱴᱥᱚᱞᱤᱝ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱡᱚᱭᱜᱟᱣ ᱟᱨᱮ ᱨᱮ ᱢᱮᱱᱟᱜᱼᱟ ᱾ ᱒᱐᱑᱗ ᱥᱮᱨᱢᱟ ᱨᱮ ᱯᱷᱩᱱᱴᱥᱚᱞᱤᱝ ᱨᱮ ᱒᱗,᱖᱕᱘ ᱜᱟᱱ ᱦᱚᱲ ᱠᱚ ᱛᱮᱦᱮᱠᱟᱱᱟ ᱾

ᱱᱟᱜᱟᱢ
᱑᱙᱖᱔ ᱥᱮᱨᱢᱟ ᱨᱮᱱᱟᱜ ᱕ ᱮᱯᱨᱤᱞ ᱦᱤᱞᱳᱜ ᱥᱩᱭᱡᱟᱨᱞᱮᱱᱰ ᱨᱮ ᱨᱟᱡᱟ ᱨᱩᱣᱟᱹᱭᱮᱱ ᱠᱷᱟᱹᱛᱤᱨ ᱥᱚᱝᱥᱠᱟᱨ ᱵᱟᱫᱤ (reformist) ᱫᱤᱥᱚᱢ ᱜᱚᱢᱠᱮ ᱡᱤᱜᱢᱮ ᱫᱚᱨᱡᱤ ᱨᱟᱡᱽᱛᱚᱱᱛᱨᱚᱵᱥᱫᱤ (monarchist) ᱠᱮᱰᱟᱨᱟᱝ ᱜᱚᱡᱞᱮᱫ ᱠᱚᱣᱟ ᱾ ᱛᱟᱭᱚᱢ ᱛᱮ ᱫᱚᱨᱡᱤ ᱜᱷᱟᱨᱚᱧᱡᱽ ᱟᱹᱰᱤ ᱜᱟᱱ ᱧᱮᱧᱮᱞ ᱨᱮ ᱫᱚᱦᱚ ᱦᱩᱭ ᱞᱮᱱᱟ ᱾ ᱑᱙᱕᱘ ᱥᱮᱨᱢᱟ ᱨᱮ ᱯᱩᱭᱞᱩ ᱢᱤᱫ ᱛᱚᱞᱟ ᱦᱟᱥᱟ ᱚᱲᱟᱜ ᱨᱮ ᱜᱷᱟᱨᱚᱧᱡᱽᱤᱭᱟᱹ ᱫᱚᱠᱟᱱ (shop) ᱞᱟᱹᱜᱤᱫ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱵᱚᱸᱜᱟᱛᱟᱞᱟ ᱣᱟᱠᱟᱱ ᱫᱤᱥᱚᱢ ᱜᱚᱢᱠᱮ ᱡᱤᱜᱢᱮ ᱯᱷᱩᱱᱴᱥᱚᱞᱤᱝ ᱨᱮᱱ ᱦᱚᱲ ᱮ ᱢᱮᱱᱞᱮᱫ ᱠᱚᱣᱟ ᱱᱚᱰᱮ ᱤᱴᱟᱹ ᱨᱮᱱᱟᱜ ᱚᱲᱟᱜ ᱯᱮ ᱵᱮᱱᱟᱣ ᱫᱟᱨᱮᱭᱟᱜᱼᱟ ᱾ ᱜᱟᱰᱤ ᱜᱟᱶᱛᱟ ᱯᱩᱭᱞᱩ ᱱᱚᱣᱟ ᱤᱴᱟᱹ ᱚᱲᱟᱜ ᱠᱚ ᱵᱮᱱᱟᱣ ᱞᱮᱫᱟ, ᱛᱟᱭᱚᱢ ᱛᱮ ᱛᱤᱵᱵᱚᱛᱤ ᱟᱨ ᱥᱤᱧᱚᱛᱤᱭᱟᱹ ᱠᱚ ᱾ ᱱᱮᱛᱟᱨ ᱦᱟᱹᱵᱤᱫ ᱢᱮᱱᱟᱜ ᱟᱠᱟᱫ ᱢᱤᱫᱼᱵᱟᱨ ᱚᱲᱟᱜ ᱠᱚ ᱫᱚ ᱵᱷᱩᱴᱟᱱ ᱮᱱᱴᱟᱨ ᱳᱨᱟᱭᱤᱡᱽ, ᱠᱟᱨᱚᱱ ᱯᱨᱟᱥᱟᱫ  ᱞᱟᱞ ᱪᱟᱫᱽ ᱯᱨᱟᱥᱟᱫ ᱟᱜ ᱫᱚᱠᱟᱱ ᱟᱨ ᱡᱟᱝᱴᱳᱯᱮᱞᱤ ᱞᱚᱠᱷᱚᱝᱭᱮ‌ ᱥᱩᱨᱢᱤᱫ ᱵᱤᱭᱩᱴᱤ ᱯᱟᱨᱞᱟᱨ ᱾ ᱱᱚᱣᱟ ᱢᱮᱱ ᱛᱟᱭᱚᱢ ᱡᱟᱝᱴᱳᱯᱮᱞᱤ ᱚᱱᱪᱚᱞ ᱨᱮ ᱑᱘ ᱜᱚᱴᱟᱝ ᱫᱚᱠᱟᱱ ᱵᱮᱱᱟᱣ ᱟᱠᱟᱱᱟ ᱛᱟᱦᱮᱱᱟ ᱾ ᱡᱟᱝᱴᱳᱯᱮᱞᱤ ᱚᱱᱪᱚᱞ ᱨᱮ ᱢᱤᱫ ᱵᱟᱥ ᱴᱟᱨᱢᱤᱱᱟᱞ ᱟᱨ ᱢᱤᱫ ᱵᱟᱡᱟᱨ ᱥᱟᱶᱛᱮ ᱛᱟᱦᱮ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱵᱟᱹᱭ ᱵᱟᱹᱭ ᱛᱮ ᱯᱷᱩᱱᱴᱥᱚᱞᱤᱝ ᱞᱟᱦᱟ ᱪᱟᱞᱟᱣ ᱟᱠᱟᱱᱟ ᱾

ᱚᱛᱱᱚᱜ
ᱦᱚᱭ ᱦᱤᱥᱤᱫ
ᱱᱚᱰᱮ ᱱᱟᱜ ᱮᱵᱷᱟᱨᱮᱡᱽ ᱫᱟᱜᱼᱡᱟᱹᱨᱤ ᱔,᱓᱘᱓ ᱢᱤᱞᱤᱢᱤᱴᱟᱨ (᱑᱗᱒.᱖ ᱤᱱᱪᱤ)᱾ ᱱᱚᱰᱮ ᱱᱟᱜ ᱥᱤᱛᱩᱝ ᱨᱤᱛᱩ ᱟᱹᱰᱤ ᱡᱤᱞᱤᱝ, ᱠᱩᱨᱦᱟᱹ ᱟᱨ ᱟᱹᱰᱤᱜᱟᱱ ᱫᱟᱜᱼᱡᱟᱹᱨᱤ ᱦᱩᱭᱩᱜᱼᱟ ᱾ ᱨᱟᱵᱟᱝ ᱨᱤᱛᱩ ᱫᱚ ᱟᱹᱰᱤᱜᱟᱱ ᱠᱷᱟᱴᱚ, ᱟᱨ ᱨᱚᱦᱚᱨ ᱢᱟᱪᱷᱟ ᱜᱮᱭᱟ ᱾ ᱒᱗ ᱟᱜᱚᱥᱴ ᱑᱙᱙᱗ ᱥᱮᱨᱢᱟ ᱦᱤᱞᱟᱹᱜ ᱯᱷᱩᱱᱴᱥᱚᱞᱤᱝ ᱨᱮ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱞᱚᱞᱚ ᱦᱚᱭ ᱦᱤᱥᱤᱫ ᱛᱟᱦᱮᱠᱟᱱᱟ ᱔᱐° ᱥᱮᱞᱥᱮᱭᱟᱥ, ᱱᱚᱣᱟ ᱫᱚ ᱵᱷᱩᱴᱟᱱ ᱨᱮᱱᱟᱜ ᱫᱚ ᱡᱟᱹᱥᱛᱤ ᱞᱚᱞᱚ ᱦᱚᱭ ᱦᱤᱥᱤᱫ ᱠᱟᱱᱟ ᱾

ᱞᱟᱠᱪᱟᱨ
ᱯᱷᱩᱱᱴᱥᱚᱞᱤᱝ ᱨᱮ ᱥᱤᱧᱚᱛᱼᱵᱷᱩᱴᱟᱱ ᱵᱚᱰᱟᱨ ᱵᱟᱱᱟᱨ ᱥᱮᱫ ᱨᱮᱱ ᱦᱚᱲ ᱟᱨ ᱞᱟᱠᱪᱟᱨ ᱠᱚ ᱟᱹᱰᱤ ᱵᱟᱜ ᱮᱴᱟᱜ ᱜᱮᱭᱟ ᱾ ᱵᱚᱰᱟᱨ ᱯᱟᱨᱚᱢ ᱡᱚᱭᱜᱟᱣ ᱥᱚᱦᱚᱨ ᱨᱮ ᱟᱭᱢᱟ ᱵᱷᱩᱴᱟᱱᱤᱥ ᱵᱮᱯᱟᱨᱤᱭᱟᱹ ᱠᱚ ᱛᱟᱦᱮᱱᱟ ᱨᱮ ᱦᱚᱸ ᱱᱚᱣᱟ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱮᱴᱟᱜ ᱵᱮᱯᱟᱨ ᱛᱟᱞᱢᱟ ᱞᱮᱠᱟ ᱜᱮ ᱟᱭᱢᱟ ᱦᱚᱲᱟᱜ ᱪᱟᱞᱟᱜ ᱦᱤᱡᱩᱜ, ᱢᱟᱨᱟᱝ ᱟᱨ ᱵᱷᱤᱨᱜᱮᱭᱟ ᱾ ᱟᱨ ᱮᱴᱟᱜ ᱥᱮᱫ ᱯᱷᱩᱱᱴᱥᱚᱞᱤᱝ ᱫᱚ ᱵᱷᱩᱴᱟᱱ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ, ᱵᱮᱯᱟᱨᱼᱵᱟᱱᱤᱡᱽ ᱨᱮᱱᱟᱜ ᱛᱟᱞᱢᱟ ᱠᱟᱱᱛᱮ ᱱᱚᱣᱟ ᱵᱷᱩᱴᱟᱱ ᱨᱮᱱᱟᱜ ᱮᱴᱟᱜ ᱥᱚᱦᱚᱨ ᱠᱷᱚᱱ ᱫᱚ ᱡᱟᱹᱥᱛᱤ ᱜᱮ ᱥᱚᱦᱚᱨᱤᱭᱟᱹ ᱜᱮᱭᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱨᱮᱱᱟᱜ ᱞᱟᱠᱪᱟᱨ ᱛᱮ ᱱᱟᱥᱮ ᱚᱨᱥᱚᱝ ᱟᱠᱟᱱ ᱨᱮᱦᱚ ᱱᱚᱣᱟ ᱫᱚ ᱡᱚᱭᱜᱟᱣ ᱠᱷᱚᱱ ᱥᱟᱱᱛᱚ (quiet) ᱟᱨ ᱥᱟᱡᱟᱶ ᱥᱟᱯᱲᱟᱣ ᱜᱮᱭᱟ ᱾

ᱠᱟᱹᱣᱰᱤᱟᱹᱨᱤ

ᱦᱮᱡᱽᱥᱮᱱ

ᱰᱮᱢᱚᱜᱽᱨᱟᱯᱷᱤ

ᱵᱟᱨᱦᱮ ᱡᱚᱱᱚᱲ

 'Himalayas' Sentry', Travelogue in The Indian Express, 21-09-08, by Arjun Razdan
ᱥᱟᱹᱠᱷᱭᱟᱹᱛ